Dunavecse Város Önkormányzatának Képviselő-testülete

186-16/2025.

	
JEGYZŐKÖNYV

Készült a képviselő-testület 2025. december 5-én /8,10-8,20/ megtartott rendkívüli üléséről



Az ülés helye: Városháza ülésterme

Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor képviselők (7 fő)

Tanácskozási joggal jelen van:
Nagy Erzsébet jegyző

Jegyzőkönyvvezető: Marticsné Molnár Szilvia


Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Mohácsi-Dér Gabriella képviselő és Kochné Vadászi Borbála alpolgármester hitelesítik. Javaslom, hogy a meghívóban szereplő napirendi pontot tárgyalja meg a testület egy kiegészítéssel, a 2. napirendi pontban Egyéb ügyek kerülnek megtárgyalásra.
	
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

187/2025. (XII. 5.) Kt. normatív határozata
Napirend elfogadása
										H a t á r o z a t

1./ A Képviselő-testület és Szervei Szervezeti és Működési 
     Szabályzatáról szóló 12/2024. (X.8.) önkormányzati
     rendelet módosításáról

2./ Egyéb ügyek


A napirendi pont elfogadása után megkezdődött annak tárgyalása.

1./ Napirend:
     A Képviselő-testület és Szervei Szervezeti és Működési 
     Szabályzatáról szóló 12/2024. (X.8.) önkormányzati
     rendelet módosításáról
    Előterjesztő: Vörös Sándor polgármester
    Előterjesztésért felelős: Nagy Erzsébet jegyző


Vörös Sándor polgármester úr
2026. január 14-jétől az Önkormányzat feladata az I. számú háziorvosi körzet ellátása a doktornő nyugdíjazása miatt. A feladatot tartós helyettesítés keretében lehet megoldani. Ehhez azonban szükséges az önkormányzat számára a Vasút u. 1. szám alatti rendelőt telephelyként felvenni, valamint a háziorvosi ellátást kormányzati funkcióként szerepeltetni. Mivel a gyermekorvosi ellátás is az önkormányzat feladata, ezért a Vasút u. 8. szám alatti gyermekorvosi rendelőt is szerepeltetni kell az telephelyek között. A felnőtt praxis vonatkozásában már aláírásra került a helyettesítőkkel a szerződés, ez azt jelenti, hogy a Hornyák Edit doktornő, valamint a Harmos doktor úr fogják közösen helyettesíteni a Bardócz doktornőt. A rendelés helye Vasút u. 1., tehát mindkét körzet rendelése itt fog megtörténni, időbeli eltolással. Tehát külön rendelési ideje lesz az Emma doktornőnek, ahol a Harmos doktor úr vagy a Hornyák doktornő fog helyettesíteni. A gyermekorvos helyzete sokkal problémásabb, mert még nem látjuk, ki fogja ez végezni. Sajnos az ÁNTSZ állásfoglalása szerint az elkövetkező hat hónapban nem helyettesítheti saját magát. A környező települések gyermekorvosait megkérdeztem, de sajnos nincs, aki vállalná. Az engedélyező hatóságnál a hölgy azt mondta, hogy a helyettesítési időszakban nem csak gyermekorvost lehet szerződtetni, hanem olyan vegyes praxissal rendelkező háziorvost is, ahol nincs külön gyermekorvos, mert neki jogosultsága van felnőtt és gyermek ellátásra is. Legközelebb ilyen körzet Apostagon és Dunaegyházán van, de az ottani orvos nagyon le van terhelve. Felvettük a kapcsolatot egy kaposvári székhelyű céggel, aki praxis menedzseléssel foglalkozik. Ugyanez a cég oldotta meg a környező településeken is a problémát. Javasolták, hogy a gyermekorvos bizonyos időre vonja vissza a nyugdíjba vonulását, mert addig valami megoldást tudnak találni. A NEAK-tól, amit kaptunk a helyettesítésre vonatkozó finanszírozást, az nagyon kevés. 

Megkérdezem a képviselő-testület tagjaitól, hogy ki ért egyet a Képviselő-testület és Szervei Szervezeti és Működési Szabályzatának módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 12/2025. (XII. 8.) a Képviselő-testület és Szervei Szervezeti és Működési Szabályzatáról szóló 12/2024. (X.8) önkormányzati rendelet módosítását.                                                            

(A rendelet teljes terjedelmében e jkv-höz csatolva van)


2./ Napirend
     Egyéb ügyek 
     Előterjesztő: Vörös Sándor polgármester


Vörös Sándor polgármester úr
[bookmark: _GoBack]Amiről beszélni szeretnék, arról döntést nem kell hozni, csak tájékoztatni szeretnélek benneteket. A könyvtár felújítás és vizesblokk kialakítással kapcsolatban. Pótmunkaigényünk volt a pályázat második részénél, a statikus előírása alapján, statikai és előre nem látható, nem tervezett problémák merültek fel, amit meg kell csináltatni, és amit a kivitelezőnek jeleztünk is. Újdonság, hogy magát a beruházást rehabilitációs szakmérnöknek is át kell venni, hogy megfelel az előírásoknak. A támogatói okirat is lejár december 31-én, annak a hosszabbítását is kérni szükséges, mivel a kivitelezőnél más dátum szerepel, tehát a kettő nem vág egybe, ezt is rendezni szükséges. Annyi bizonyos, hogy pótmunkát csak engedélyez az irányító hatóság, ha szerződéses határidőn belül történik. 


A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 820 perckor bezárta.

Kmft.
	

            Vörös Sándor 							Nagy Erzsébet
            polgármester					                               jegyző



			Hitelesítem:  ………………………….

				          ………………………….

